**Protokoll fylkesstyremøte 14.-15. januar 2025**

Sted: Victoria Hotell, Stavanger

Til stede:

Einar Fagerheim, styreleder

Thor Dagfinn Bjelland, nestleder

Johnny Stangeland, styremedlem

Turid R. Tafjord, styremedlem

Janet Fotland, varamedlem

Solfrid Kjærvoll-Birkedal, daglig leder

Meldt forfall:

Elin Frønsdal, styremedlem

Tore Nærland, varamedlem

Referent:

Solfrid Kjærvoll-Birkedal, daglig leder

Innhold:

[Sak 1/25 Godkjenning av møteinnkalling 2](#_Toc188200236)

[Sak 2/25 Godkjenning av saksliste 2](#_Toc188200237)

[Sak 3/25 Godkjenning av protokoll 13/24 2](#_Toc188200238)

[Sak 4/25 Styreregler Norges Blindeforbund Rogaland 2](#_Toc188200239)

[Sak 5/25 Nytt fra kontoret v/ daglig leder 2](#_Toc188200240)

[Sak 6/25 Muntlige orienteringssaker 3](#_Toc188200241)

[Sak 7/25 Skriftlige orienteringssaker 3](#_Toc188200242)

[Sak 8/25 Økonomi 4](#_Toc188200243)

[Sak 9/25 Årsmøte 2025 4](#_Toc188200244)

[Sak 10/25 Finne ut hvilke medlemmer som ikke kommuniserer digitalt. 5](#_Toc188200245)

[Sak 11/25 Velodromprosjektet 5](#_Toc188200246)

[Sak 12/25 Tandemprosjektet 5](#_Toc188200247)

[Sak 13/25 TT-saken 6](#_Toc188200248)

[Sak 14/25 Utlyse stillingen som sekretær 6](#_Toc188200249)

[Sak 15/25 Rekruttering av medlemskontakter 6](#_Toc188200250)

[Sak 16/25 Evaluering av ordningen med arbeidsutvalg (AU) 7](#_Toc188200251)

[Sak 17/25 Styresamling-saker 7](#_Toc188200252)

[Sak 18/25 Ridderrennet 8](#_Toc188200253)

[Sak 19/25 Eventuelt 8](#_Toc188200254)

[Ingen innmeldte saker 8](#_Toc188200255)

### Sak 1/25 Godkjenning av møteinnkalling

Vedtak: Godkjent.

### Sak 2/25 Godkjenning av saksliste

Sak 18/25 behandles før sak 17/25, samme nummerering

Vedtak: Godkjent.

### Sak 3/25 Godkjenning av protokoll 13/24

Vedtak: Godkjent.

### Sak 4/25 Styreregler Norges Blindeforbund Rogaland

Reglene ble lest høyt.

Punkt 2e endres til: Når vi opplever at noen bryter en regel, sier vi det med en gang ved å si STOPP.

Vedtak: Tas til etterretning.

Sak 5/25 Nytt fra kontoret v/ daglig leder

Daglig leder melder at det i januar vil være fokus på følgende;

1. Bilag og regnskap fra medio oktober
2. Reiseregninger fra 1 april
3. Rapportering Funkis

Hva kan styret hjelpe til med:

Ta telefon og hjelpe til med regnskap, Fagerheim har allerede nødvendige tilganger til bank. Daglig leder kontakter IKT vedrørende tilgang til kontortelefon.

Styret kan vedta å honorere time for time, dog må det ikke bli en sovepute for ansettelsesprosessen av ny sekretær.

Det avtales hjelp ut januar og evaluerer etterpå. Fagerheim, Tafjord og Fotland stiller seg til disposisjon.

Aktuelle tidspunkt; onsdag og fredag uke 4, mandag, onsdag og fredag uke 5.

Vedtak: Tas til orientering.

### Sak 6/25 Muntlige orienteringssaker

* Tafjord er med i komite for ILSC – international low sight and blind competition (Grand prix for svaksynte og blinde)
* 2 september bokslipp om Blindeforbundets historie
* 27 september landssyrefest
* Thor Dagfinn kan ikke stille på landstyremøtet 29. mars pga dette ble flyttet, Janet stiller
* 3. januar ble Øyvind Lode (medlem) intervjuet i NRK lokalradio etter pressemelding om Braille-jubileet.

Vedtak: Tas til orientering.

### Sak 7/25 Skriftlige orienteringssaker

* Invitasjon til Brukerhuset for Helse Fonna regionens årssamling

Ikke aktuelt i år

* Invitasjon til å delta i PatientView-studien «Omdømmet til legemiddelindustrien i 2024»
* Webinar for representanter i kommunale råd for personer med funksjonsnedsettelser, 15. januar kl. 1700 – 1900

Johnny deltar

* Henvendelse fra museum – ang. Tilrettelegging av ny utstilling. Fagerheim, Tafjord og Fotland kan bidra.

Vedtak: Tas til orientering.

### Sak 8/25 Økonomi

A: Status regnskap

Konterningsarbeidet er ikke ferdig for siste kvartal.

Kr. 535.530 – status 14.01, men da er det en del utestående

B: Hvordan bli ferdig før årsmøtet?

Se sak 5. Styret forsøker å avlaste daglig leder, slik at hun får ro til å sluttføre regnskapet. Om nødvendig må det leies inn profesjonell hjelp.

C: Legater

Frister ut februar (28 februar)

Bjelland og daglig leder lager søknad angående tandemturene i tandemprosjektet.

D: Det minnes om at sms for lokallagene faktureres fra 2025

Det lages et Excel ark for ajourføring av antall sms og kostnad.

Vedtak: Tas til etterretning.

### Sak 9/25 Årsmøte 2025

Årsmøtet blir 5.-6. april på Bryne Kro og Hotell. Medlemmer og støttemedlemmer må varsles om tid og sted så snart som mulig.

Vær obs på frister for avbestillinger.

Gjest Terje Andre er meldt inn

Årsmelding skal skrives – av leder og daglig leder

Utfordringen blir regnskapet

Kandidater til møteleder ble diskutert. Fagerheim kontakter dem.

Referent må avklares på forhånd.

Bjelland tar ansvar for quiz

Åpning ønsker velkommen til Bryne, Daglig leder spør ordfører i Time.

Transport til og fra Haugesund -Stavanger – Sandnes osv. Felles henting på Bryne på ett tidspunkt for alle som komme med tog

Vedtak: Tas til etterretning.

### Sak 10/25 Finne ut hvilke medlemmer som ikke kommuniserer digitalt.

Ref. Sak 211/24.

Solfrid fremskaffer medlemsliste. Fagerheim sorterer ut hvem som mangler epost og/eller mobiltelefon. Så fordelses jobben med å ringe til dem som ikke kan nås digitalt, for å sjekke om de kanskje har fått mail eller mobiltelefon i det siste.

Vedtak: Tas til etterretning.

### Sak 11/25 Velodromprosjektet

Prosjektleder ønsker at daglig leder sender ut sms til alle medlemmer av fylkeslaget i forkant av hver trening på velodromen.

Vedtak: Styret anser velodromprosjektet godt nok annonsert. Styret har forståelse for at det er ønskelig å komme i kontakt med nye medlemmer som ønsker å prøve seg på velodromsykling, dog ser ikke styret kostnytten av å sende ut flere meldinger, ref. fylkeslagets anstrengte økonomi. Utsendelse av meldinger koster fylkeslaget minimum kr. 500,- pr. gang. Styret henviser leder av prosjektet til å bruke de kanaler som allerede er etablert; gjennom sosiale medier og kontaktinformasjon til de som allerede har deltatt på velodromsykling.

### Sak 12/25 Tandemprosjektet

Første tur i slutten av mars og deretter en månedlig tur

Siste søndag hver måned

Søndag er bedre med tanke på trafikk, selv om det kolliderer med velodromsyklingen.

Annonsering må ut i god tid.

Vedtak: Tas til orientering.

### Sak 13/25 TT-saken

Situasjonsbeskrivelse: Det er sterke stemmer som ønsker at «alle skal med», men totalbeløpet endres ikke. Hvis ikke alle med en diagnose får TT, er dette diskriminering. Konsekvensen kan, i verste fall, bli at alle får veldig lite.

Vi må få politikere til å gjøre noe – ref. valg til høsten. Styret avventer til etter interessepolitisk utvalg, og prioriterer saken på neste styremøte

Vedtak: Tas til etterretning.

### Sak 14/25 Utlyse stillingen som sekretær

Styret har ingen motforestillinger. Kan ikke se at det er levelig uten sekretær på kontoret.

Vedtak: Styret er enstemmig innstilt på å få utlyst så fort som mulig. Styret vil ha et ord med i laget på utlysningsteksten.

### Sak 15/25 Rekruttering av medlemskontakter

Norges Blindeforbund ønsker og oppfordrer alle fylkeslag til å ha/rekruttere medlemskontakter som en likepersonsordning. Ordningen Ringevenn ble avviklet i 2024, egnede ringevenner kan rekrutteres til medlemskontakter, om disse ønsker dette. Se for øvrig sak 45/24 i protokoll 3 for Norges Blindeforbunds Landsstyre.

Sende ut spørsmålet til lokallagene om aktuelle kandidater. 2 i sør og 1 i nord? Egnethet er viktig. Fagerheim snakker med lokallagene

Vedtak: Tas til etterretning.

### Sak 16/25 Evaluering av ordningen med arbeidsutvalg (AU)

I praksis har AU jobbet slik: Telefonmøte 10-12 dager før hvert styremøte. Der har grovskissa til sakslista blitt til. Det er ikke ført referat. Den endelige sakslista har blitt laget av styreleder og daglig leder. Unntaksvis har AU hatt ad hoc møter med «Hva skjer nå, hva gjør vi». Disse er ikke referert. AU har prøvd å være bevisst på at dette ikke er et «styre i styret». Leder har hatt stor nytte av at det er flere som tenker sammen.

Det ble tatt en runde rundt bordet. Her er noen stikkord fra runden:

AU bidrar til effektivisering av styremøtene.

Det er ikke ideelt at et AU sitter med flertall i styret. Strengt talt burde AU bestått av bare nestleder og leder.

AU en demokratisk sikkerhetsventil – 3 er en bedre sikkerhetsventil enn 2

Leder og AU må være veldig oppmerksom, slik at de ikke misbruker sitt flertall.

Vedtak: AU videreføres frem til årsmøtet.

### Sak 17/25 Styresamling-saker

Følgende temaer ble drøfte:

A: Arbeidet internt i styret.

B: Samhandling mellom styret og administrasjonen.

C: Brainstorm på fremtidige aktiviteter

Det kom opp mange punkt i brainstormingen. Leder systematiserer disse og legger det fram på neste styremøte.

### Sak 18/25 Ridderrennet

Det er kommet inn 5 (kanskje 6) søkere

Sjekk tidligere vedtak vedtak (2500 til hver hvis det er 6 søkere)

Vedtak: Tas til etterretning.

### Sak 19/25 Eventuelt

Ingen innmeldte saker

Neste styremøte: 19. februar kl. 12.00-16.0

Sted: Storhaug (hos Fagerheim eller Tafjord)